stanford-oval/wikipedia huggingface dataset:
נארוטו
תקציר העלילה > חלק ב' - נארוטו שיפודן

עלילת החלק הזה של הסדרה מתחילה עם חזרתו של נארוטו לכפר לאחר שנתיים וחצי של אימונים אינטנסיביים יחד עם המורה שלו, ג'יראייה. נארוטו הוא כעת נינג'ה מיומן ובוגר יותר והוא נחוש יותר מתמיד לחזור לצוותו ולעשות את כל מה שנחוץ על מנת להפוך בבוא היום להוקאגה. נארוטו מגלה שחבריו והכפר עומדים בפני אתגרים ואיומים חדשים - ארגון מסתורי בשם אקאטסקי מנסה  להשיג את כל השדים בעלי הזנב (ביג'ו) - מפלצות בעלות כמות צ'אקרה עצומה המפוזרים בין כפרי הנינג׳ות השונים (בדומה לקיובי החתום בנארוטו).
בהמשך צוות 7 ונינג'ות נוספות לוקחות חלק בקרבות עזים נגד לוחמי אקאטסקי תוך שהם מחפשים אחרי סאסקה. הלוחמים של ארגון אקאטסקי מצליחים להשיג שבעה ביגו', וגורמים להרס נרחב ומוות. הלוחמים של קונוהא עושים כל שבכוחם על מנת להגן על חבריהם ועל הכפר שלהם, בעוד שנארוטו חייב ללמוד לרתום את הכוח העצום של השועל בעל תשעת הזנבות שחתום בו מבלי לאבד שליטה.
בינתיים, סאסקה, אשר מונע על ידי רצונו לנקום באחיו איטאצ'י, מתעמת איתו בקרב קטלני. לאחר שסאסקה יוצא מנצח, הוא לומד את האמת המזעזעת על העבר- איטאצ'י קיבל פקודה מצד המנהיגים של הכפר קונוהא להשמיד את השבט שלהם על מנת למנוע הפיכה, ושהוא עשה זאת רק כדי להגן על סאסקה. הידיעה מותירה את סאסקה שבור. בהתקף זעם, סאסקה מחליט להצטרף לארגון אקאטסקי במטרה להשמיד את הכפר קונוהא כנקמה.
בחלק האחרון של הסדרה, נארוטו וחבריו נלחמים נגד המנהיג של ארגון אקאטסקי, אדם מסתורי בשם טובי. זהותו האמיתית של טובי מתגלה כאוביטו אוצ'יהא, אשר הוא חבר צוות לשעבר של קאקאשי והוא ניצול משבט אוצ'יהא. אוביטו מבקש ליצור עולם חדש תוך שימוש בכוחם של עשרת המפלצות בעלות הזנבות בעזרת המנטור והמורה שלו אוצ'יהא מאדארה- מנהיג שבט אוצ'יהא האגדי.
לאחר קרבות קשים וארוכים הם מביסים את אוביטו ומאדרה. סאסקה משנה כיוון ומשתלט על כל המפלצות בעלות הזנב. נארוטו מצליח להביס את סאסקה.
לאחר המלחמה, נארוטו מוכר כגיבור אמיתי, זוכה לכבוד מצד כל תושבי הכפר ומשיג את חלומו להפוך להוקאגה השביעי אחרי קאקאשי. נארוטו מתחתן עם הינאטה היוגה ומסייע לגדל את הדור הבא של לוחמי הכפר. לנארוטו והינאטה יוולדו 2 ילדים, עליהם הסיפור ממשיך לעקוב בסרט "בורוטו: נארוטו הסרט" ולאחר מכך בסדרת אנימה נוספת.
דמויות ראשיות > אחרים

ג'יראיה - חבר של צונאדה וחבר לשעבר של אורוצ'ימארו. כאשר היה צעיר הוא נלכד בטעות בהר מיוביוקו כמה שבועות עם הצפרדעים, מהם למד סנג'וטסו ואת טכניקת הסנין. מספר שנים אחר כך הוא קיבל עם צונאדה ואורוצ'ימארו מהאנזו את הכינוי המפורסם "הסנינים של כפר העלה הנסתר". לאחר מכן, בדרכו חזרה לביתו מכפר הגשם הנסתר, לאחר מלחמת הנינג'ות השנייה, ג'יראיה אימץ שלושה ילדים יתומים מכפר הגשם הנסתר: יאהיקו, קונאן ונאגאטו, למשך שלוש שנים, כדי ללמד אותם נינג'וטסו, שיעזור להם להסתדר בכוחות עצמם. לאחר 3 שנים, ג'יראיה חזר לכפר וקיבל צוות משל עצמו, שבו היה גם הילד נמיקאזה מינאטו, שלימים יהפוך להוקאגה הרביעי ולאביו של נארוטו. אחרי התקרית של הקיובי וההוקאגה הרביעי שמת, ג'יראיה עזב את הכפר ותר בעולם. כאשר נארוטו היה לפני בחינות הצ'ונין, ג'יראה שמע על מותו של ההוקאגה השלישי והסנסיי שלו, סארוטובי הירוזן, ג'יראיה חזר מהר אל הכפר כדי להעניק לו הגנה, ובמיוחד לנארוטו וסאסקה, כאשר שמע שאורוצ'ימארו רוצה את גופו של סאסקה לג'וטסו האלמותי שלו. ג'יראיה אימן את נארוטו במשך שלוש שנים. זמן מועט לאחר מכן, צונאדה (ההוקאגה החמישית) שלחה אותו למשימת ריגול בכפר הגשם הנסתר כדי לעקוב אחרי מנהיג האקאצקי, פיין, שג'יראיה נרצח בידיו. בבורוטו ג'יראיה מופיע בגלל חזרתו בזמן של אוראשקי, כדי להשיג את הצ'אקרה של הקיובי, שלא מצליח לעשות כן. בנוסף ישנו כפיל של ג'יראיה שנקרא קאשין קוג'י, ויוצר על ידי מדען גאון בשם אמאדו.
דמויות ראשיות > נבלים

אורוצ'ימארו - חברם לשעבר של צונאדה וג'יראיה ותלמידו לשעבר של הירוזן סארוטובי (ההוקאגה השלישי). אורוצ'ימארו הוא נינג'ה מדען ששולט במאות ג'וטסויים. המגדר של אורוצ'ימארו אינו ברור אם כי מתייחסים אליו כזכר. פיתח את הג'וטסו האסור הנצחי שבעזרתו הוא יכול להרוג אדם מסוים ולהשתלט על גופו, כך שהוא אינו מזדקן. הרג את הקאזקאגה הרביעי (אביו של גאארה וטמארי) והתחזה אליו עד ההתקפה על כפר העלה הנסתר בנארוטו. הוא שולט חלקית בטכניקת האדו טנסיי, בעזרתה הוא החזיר לחיים (באופן זמני) את ההוקאגה הראשון והשני שילחמו איתו נגד ההוקאגה השלישי, מה שהוביל לאיבוד ידיו ולהריגת ההוקאגה. בנוסף לכך הוא המאסטר של מאנדה, אחד מהסנינים האגדיים של כפר העלה הנסתר והנבל הראשי של הסדרה הראשונה. בעבר אורוצ'ימארו היה באקאצקי, עד שאיטאצ'י סילק אותו מהארגון עקב ניסיון התנקשות בחייו. בבורוטו משמש כהורה למיצקי.
קאבוטו יאקושי - נינג'ה רפואי והעוזר של אורוצ'ימארו. גדל בבית יתומים בכפר העלה הנסתר. אחר כך הוא נשלח לפעול בתור מרגל של הכפר, עד שהצטרף לאורוצ׳ימארו ועבד איתו על פיתוח טכניקות אסורות. אחרי שאורוצ'ימארו מת, קאבוטו הזריק לעצמו את התאים שלו ובכך קיבל את יכולותיו. הוא השלים את טכניקת האדו טנסיי ובעזרתה הוא החזיר לחיים דמויות רבות מנארוטו, וביניהם מאדרה אוצ׳יהא.
דמויות ראשיות > חמשת הקאגה

הוקאגה - המנהיג של כפר העלה הנסתר והנינג'ה החזק ביותר בכפר. כל ההוקאגה שהיו הם: האשירמה סנג'ו (ההוקאגה הראשון), טובירמה סנג'ו (ההוקאגה השני), הירוזן סארוטובי (ההוקאגה השלישי), מינאטו נמיקאזה (ההוקאגה הרביעי), צונאדה סנג'ו (ההוקאגה החמישית), קאקאשי האטאקה (ההוקאגה השישי) ונארוטו אוזומאקי (ההוקאגה השביעי).
קאזהקאגה - המנהיג של כפר החול הנסתר והנינג'ה החזק ביותר בכפר. כל הקאזהקאגה הידועים שהיו הם: רטו (הקאזהקאגה הראשון), שאמון (הקאזהקאגה השני), ראזאה (הקאזהקאגה הרביעי) וגאארה (הקאזהקאגה החמישי).
מיזוקאגה - המנהיג של כפר הערפל הנסתר והנינג'ה החזק ביותר בכפר. כל המיזוקאגה הידועים שהיו הם: ביאקורן (המיזוקאגה הראשון), גנג'וצו הוזוקי (המיזוקאגה השני), יגורה קאראטצ'י (המיזוקאגה הרביעי), מיי טרומי (המיזוקאגה החמישית) וצ'וג'ורו (המיזוקאגה השישי).
ראיקאגה - המנהיג של כפר הענן הנסתר והנינג'ה החזק ביותר בכפר. כל הראיקאגה הידועים שהיו הם:איי (הראיקאגה השלישי אביהם של איי{הראיקאגה הרביעי} קילר בי) איי (הראיקאגה הרביעי) ודאורי (הראיקאגה החמישי).
טסוצ'יקאגה - המנהיג של כפר האבן הנסתר והנינג'ה החזק ביותר בכפר. כל הטסוצ'יקאגה שהיו הם: אישיקאווה (הטסוצ'יקאגה הראשון), מו (הטסוצ'יקאגה השני), אונוקי (הטסוצ'יקאגה השלישי) וקורוטסוצ'י (הטסוצ'יקאגה הרביעית).
המדיה השונות בזיכיון > מאנגה

הסדרה פורסמה לראשונה בשנת 1999. 238 הפרקים הראשונים בסדרה משתייכים לחלק הראשון של הסדרה. הפרקים 239–244, מהווים את חלק הגיידן של הסדרה, אשר מתמקדת ברקע של הדמות האטקה טאקאשי. כל הפרקים הבאים לאחר מכן משתייכים לחלק השני של הסדרה, אשר ממשיך את קו העלילה של החלק הראשון ומתרחשים שנתיים וחצי לאחר מכן. הגרסה האנגלית של המאנגה מופקת על ידי חברת "Viz Media".
המדיה השונות בזיכיון > סדרות אנימה > נארוטו

במאי הסדרה הוא האייאטו דאטה, והיא הופקה על ידי סטודיו פיירו ורשת הטלוויזיה "TV Tokyo", סדרת האנימה שודרה לראשונה ביפן, בערוץ "TV Tokyo", ב-3 באוקטובר 2002, למשך 220 פרקים, עד 8 בפברואר 2007. 135 הפרקים הראשונים בסדרה הם למעשה עיבוד של עשרים ושבעה הכרכים הראשונים של סדרת המאנגה, ואילו שמונים הפרקים הנותרים הם "פרקי פילר", אשר אינם כלולים בעלילת המאנגה המקורית והופקו משום שסדרת האנימה החלה להדביק את הקצב עם עלילת סדרת המאנגה.
בהמשך, חברת ההפצה "Viz Media" רכשה את זכויות השידור וההפצה של סדרות האנימה של נארוטו בשווקים של צפון אמריקה. הגרסה האנגלית של סדרת האנימה שודרה לראשונה בארצות הברית ב-10 בספטמבר 2005. ב-28 במרץ 2006, יצאו לראשונה תקליטורי ה-DVD של הסדרה בגרסה האנגלית לשווקים בצפון אמריקה. בגרסה האמריקנית, אשר שודרה ברשתות הטלוויזיה בארצות הברית, צונזרו אזכורים לצריכת אלכוהול, אזכורים מהתרבות היפנית דם ומוות צומצמו באופן משמעותי. אף על פי כן, הקטעים הללו לא צונזרו ממהדורת ה-DVD של הגרסה האנגלית, שיצאה לשווקים בהמשך. רשתות טלוויזיה אחרות אף ביצעו עריכות נוספות מלבד העריכות אשר בוצעו על ידי רשת Cartoon Network, כגון הצנזור המחמיר יותר של רשת Jetix, אשר צנזר את כל הקטעים בסדרה המכילים דם, שפה קלוקלת ועישון.
הגרסה היפנית של הסדרה משודרת באופן מקוון באתרי האינטרנט Hulu ו-Joost עם כתוביות באנגלית.
המדיה השונות בזיכיון > סדרות אנימה > נארוטו שיפודן

נארוטו שיפודן היא סדרת ההמשך של סדרת האנימה "נארוטו" והיא מכסה את עלילת הסדרה מהכרך העשרים ושמונה והלאה של המנגה. העיבוד הטלוויזיוני של נארוטו שיפודן שודר לראשונה ביפן ב-15 בפברואר 2007, ב-TV Tokyo. החל מ-8 בינואר 2009, רשת הטלוויזיה TV Tokyo החלה לשדר את הפרקים החדשים בסדרה גם באינטרנט.
כל הפרקים החדשים בסדרה זמינים לצפייה באופן מקוון עם כתוביות באנגלית. Viz החלה גם כן לשדר את הפרקים החדשים בסדרה עם כתוביות באנגלית, החל מ-2 בינואר 2009, באתר הרשמי של הסדרה.
גם בסדרה זו נעשה שימוש נרחב ב-"פרקי פילר", המכילים עלילות שלמות שאינן נמצאות במנגה, כדי למנוע מהאנימה להדביק את הפער העלילתי עם המנגה.
המדיה השונות בזיכיון > סרטי OVA

לאורך השנים יצאו לשווקים ארבעה סרטי OVA (סרטי המשך קצרים אשר יצאו רק ב-DVD) של נארוטו. שני הסרטים הראשונים אשר נקראים "Find the Crimson Four-Leaf Clover!" ו-"Mission: Protect the Waterfall Village!" הוקרנו לראשונה בשנת 2003 ובשנת 2004 ובהמשך יצאו לשווקים בתקליטור DVD. גרסת מדובבת לאנגלית של סרט ה-OVA השני יצא לשווקים בתקליטור DVD ב-22 במאי 2007. סרט ה-OVA השלישי "Finally a clash! Jonin VS Genin!! Indiscriminate grand melee tournament meeting!!" יצא לשווקים על גבי תקליטור בונוס עם הגרסה היפנית של משחק הווידאו " Naruto: Ultimate Ninja 3" אשר יצא לקונסולת המשחקים PlayStation 2, ול-PlayStation 3. סרט ה-OVA הרביעי "Konoha Annual Sports Festival" הוא סרטון קצר אשר יצא לשווקים יחד עם הסרט הראשון של נארוטו.
המדיה השונות בזיכיון > משחקי וידאו

לאורך השנים יצאו לשווקים מספר רב של משחקי וידאו המבוססים על הסדרה אשר הופקו על ידי Nintendo, Sony, Microsoft, ו-Bandai. רוב משחקי הווידאו של נארוטו אשר נוצרו עד היום הם משחקי לחימה בהם השחקן משחק באחת הדמויות הראשיות בסדרה. המטרה במשחקים היא להפחית את מד הבריאות של היריב לאפס, באמצעות התקפות מיוחדות וטכניקות שונות אשר ייחודיות לכל דמות אשר מבוססות על הטכניקות בהם הדמויות משתמשות בסדרת המאנגה וסדרות האנימה. משחק הווידאו הראשון היה המשחק "Naruto: Konoha Ninpouchou" אשר יצא במקור לשווקים ביפן ב-27 במרץ 2003. רוב משחקי הווידאו של נארוטו יצאו לשווקים רק ביפן. משחקי הווידאו הראשונים שיצא לשווקים מחוץ ליפן היו "Naruto: Clash of Ninja" ו-"Naruto: Ninja Council Naruto". בהמשך יצאו עוד המון משחקים המשחקים שהצליחו ביותר היו "Naruto storm" כגון ארבעה משחקים עד היום אשר מבוססים על "נארוטו שיפודן". בסוף 2014 חברת Bandai וחברת Cyberconnect2 הכריזו על משחק חדש של נארוטו סטורם, שיצא ל-PS4, XBOX ONE, ולמחשב.
2003-Naruto: Clash of Ninja, Naruto: Clash of Ninja 2'
2004-Naruto: Gekitō Ninja Taisen! 3
2005-Naruto: Gekitō Ninja Taisen! 4
2007-Naruto Shippūden: Gekitō Ninja Taisen! EX,Naruto Shippūden: Gekitō Ninja Taisen! EX 2
2008-Naruto Shippūden: Gekitō Ninja Taisen! EX 3
המדיה השונות בזיכיון > קלפי המשחק

קלפי המשחק הם קלפי אספנות המבוססים על הסדרה. משחק הקלפים יצא לראשונה לשווקים ביפן בשנת 2003, ובהמשך בארצות הברית בשנת 2006. המשחק מיועד לשני שחקנים בלבד. כל חבילת משחק מורכבת מ-50 קלפי משחק, מפת משחק, ומטבע אשר משמש כדי להחליט איזה שחקן מתחיל ראשון. כל משתתף בוחר בתורו משתתף אחר ושואל אותו האם יש בידו קלף מסדרה מסוימת. אם התשובה חיובית, המשתתף שואל האם זה קלף מסוים מאותה סדרה. אם הוא ניחש נכונה, הוא מקבל את הקלף ויכול לשאול שוב. מטרת המשחק היא לאסוף רביעיות רבות ככל האפשר.
שירי פתיחה בסדרה נארוטו > תקליטורים

פס-קול הסדרה הולחן ועובד על ידי טושיו מאסודה. הפס-קול הראשון, אשר נקרא "Naruto Original Soundtrack", יצא לשווקים לראשונה ב-3 באפריל 2003, ומכיל עשרים ושתיים רצועות אשר השומעו במקור בעונה הראשונה של סדרת האנימה. הפס-קול השני של הסדרה, אשר נקרא "Naruto Original Soundtrack II", יצא לשווקים לראשונה ב-18 במרץ 2004, ומכיל תשע עשרה רצועות. הפס-קול השלישי של הסדרה, שנקרא "Naruto Original Soundtrack III", יצא לשווקים ב-27 באפריל 2005, ומכיל עשרים ושלוש רצועות.
שתי תקליטורי פס-קול נוספים בשם "Naruto: Best Hit Collection" ו-"Naruto: Best Hit Collection II",אשר מכילים את כל שירי הפתיחה ושירי הסיום של הסדרה, יצאו לשווקים ב-17 בנובמבר 2004 וב-2 באוגוסט 2006. תקליטור אוסף של שמונה שירים מהסדרה יצא לשווקים בשם "Naruto in Rock – The Very Best Hit Collection Instrumental Version" ב-19 בדצמבר 2007. כמו כן, לאורך השנים יצאו לשווקים תקליטורי פס-קול לכל אחד משלושת הסרטים של נארוטו, וגם תקליטורים המכילים את קטעים בהם המדובבים המקוריים, המקריאים פרקים שלמים מן הסדרה.
פס-קול הסדרה "נארוטו: שיפודן", הופק על ידי יאסוהארו טאקאנאשי – תקליטור הפס-קול לסדרה, אשר נקרא "Naruto Shippūden Original Soundtrack", יצא לשווקים ב-9 בדצמבר 2007. כמו כן, יצאו לשווקים גם תקליטורי פס-קול לשני הסרטים שיצאו לאקרנים במקביל לסדרת ההמשך – הראשון יצא לשווקים ב-1 באוגוסט 2007 והשני ב-30 ביולי 2008.
ב-23 ביולי 2008 יצא לשווקים התקליטור "Naruto All Stars", אשר מכיל עשרה רמיקסים לשירים מקוריים מהסדרה אותם שרים דמויות הסדרה.
נארוטו בישראל

הסדרה צברה פופולריות רבה וקהל מעריצים אדוק בישראל זמן רב לפני שנרכשה על ידי רשתות הטלוויזיה המקומיות, בשל רשתות שיתוף קבצים שונות באינטרנט, אשר הפיצו את פרקי הסדרה המקוריים בדיבוב היפני והודות לקבוצות מתרגמים חובבים אשר הפיצו כתוביות בעברית לסדרה כמעט מיד לאחר מועד שידורם המקורי ביפן.
ב-2007 עלתה לשידור בערוץ הילדים הגרסה היפנית הלא מצונזרת של הסדרה בשעות הלילה. הסדרה הוגבלה לגיל 14 ומעלה.
הסדרה עלתה לשירות הווידאו על פי דרישה של חברת yes ב-24 ביולי 2022, כחלק מספריית האנימה. כשלושה שבועות לאחר מכן, ב-14 באוגוסט, התרגום החל להיות משודר בערוץ זום.
נארוטו בישראל > הפקת הדיבוב העברי

לאחר שהסדרה נרכשה על ידי ערוץ הילדים, נערכה בערוץ תחרות לבחירת המדבב לעברית של נארוטו. לבסוף נבחר תובל שפיר המוכר מסדרות הטלוויזיה "השמיניה", " גאליס" ו"החולמים". הדיבוב הראשון לעברית הופק במהלך אמצע העשור הראשון של המאה ה-21 באולפני דאבי דאב אותו ביימה אפי בן ישראל, אשר גם השתתפה בדיבוב בעצמה; הוא עלה לשידור ב-16 באוקטובר 2006. הסדרה הוגבלה לגילאי שמונה ומעלה לאחר צנזורה של חלקים ממנה. הפקת הדיבוב הופסקה בערך בפרק 106 מסיבות לא ידועות.
ב-14 באוגוסט 2022 החלה הסדרה להיות משודרת בערוץ ג'וניור, עם דיבוב חדש שמופק על ידי NDG Studios. הדיבוב משודר בערוץ בשעות הלילה ולא כולל צנזורה. הסדרה זמינה גם בספריית VOD ג'וניור בתשלום ללקוחות HOT ובחינם בפרטנר TV, סלקום TV, FreeTV וב-yes.
נארוטו בישראל > הפקת הדיבוב העברי > צוות המדבבים > אולפני דאבי דאב (2006–2008)

בגרסה העברית השתתפו בדיבוב הדמויות:
תובל שפיר (נארוטו אוזומאקי)
דניאל זילברשטיין (סאסקה אוצ'יהא) – במהלך העונה הראשונה
גאי נאור (סאסקה אוצ'יהא) – בהמשך הסדרה
מאי יעקובסון (סאקורה הארונו)
אלי לולאי (קאקאשי האטאקה)
אמנון וולף (ג'יראייה)
אפי חלסגי (צונאדה)
יואב בר-לב (אורוצ'ימארו, מייט גאי)
יובל סגל (רוק לי)
איטן גרינברג (אינארי)
מאיה בר שלום (טמארי, שיזונה, אנקו)
נעם קניספל (קונוהאמרו)
צביקה שוורצברג (זאבוזה, באקי)
אסף אבידן (קאבוטו, קיסאמה)
תומר גלר (גאארה)
נעמה אוזן (טן-טן)
גיא רושיניאק
לירון לב
אביתר אדיר
אביטל אברג'יל
עדי רז
ערן בהם
נארוטו בישראל > הפקת הדיבוב העברי > צוות המדבבים > NDG Studios (2022–הווה)

הדיבוב העברי מבוים על ידי יונתן רוכמן וקוקי סלינס.
דניאל מגון - נארוטו
ספיר דרמון - סאקורה
סער בדישי - סאסקה / גאטו / דמויות שונות
דדי זהר - קאקאשי
גיא זיידמן - שיקאמארו / אביסו / דמויות שונות
נועה לפידות - אינו / קונוהאמארו / האקו / דמויות שונות
אורי זלצמן - אירוקה / קאנקורו / דמויות שונות
מורן סופר - גאארה / מיזוקי / טאזונה / דמויות שונות
סיון תם - מואגי / אינארי / דמויות שונות
אליעזר וייס - ההוקאגה השלישי / זאבוזה / דמויות שונות
יונתן רוכמן
קוקי סלינס
הערות שוליים

↑  נארוטו בערוץ הילדים
ארץ הפלאות של אליס

| --- | --- |

 בימוי:  וולט דיסני 
 הופק בידי:  וולט דיסני 
 תסריט:  וולט דיסני 
 שחקנים ראשיים:  וירג'יניה דייוויס 
 מדינה:  ארצות הברית 
 חברת הפקה:  Laugh-O-Gram Studio 
 חברה מפיצה:  Walt Disney Studios Home Entertainment 
 הקרנת בכורה:  1923 
 משך הקרנה:  12 דק' 
 סוגה:  סרט אילם, סרט מונפש למחצה 
 סרט הבא:  Alice's Day at Sea 
 דף הסרט ב־IMDb
 
ארץ הפלאות של אליס
ארץ הפלאות של אליס (באנגלית: Alice's Wonderland) הוא סרט אנימציה אמריקאי קצר, הראשון שהופק על ידי היוצר וולט דיסני. הסרט הוא הראשון בסדרת סרטי "קומדיות אליס", סרטי לייב אקשן המתארים את הרפתקאותיהם של ילדה בשם אליס והחתול שלה ג'וליוס.
הסרט, באורך 12 דקות ו-29 שניות, הופק כסרט אילם בשחור-לבן. הוא הופק בקנזס סיטי שבמדינת מיזורי בארצות הברית. הסרט מעולם לא הוקרן באופן מסחרי, אלא הוצג על ידי דיסני למפיצי סרטים שונים במטרה לגייס כסף למימון יצירתו.
עלילה

אליס (וירג'יניה דייוויס) מבקרת באולפני אנימציה, בהם מציגים לה האנימטורים (ובהם וולט דיסני עצמו) איורים של סצנות מגוונות שמהם הם יוצרים אנימציה. בין הסצנות מוצג חתול רוקד לצד להקת חתולים שמנגנת; עכבר שמציק לחתול עד שהוא זז ממקומו; ותחרות אגרוף בין חתול לכלב, שבה קהל האנימטורים מעודד את הנצים.
באותו לילה חולמת אליס שהיא נוסעת ברכבת אל ארץ האנימציה, שם היא מתקבלת על השטיח האדום בתהלוכת מקבלי פנים, והופכת לדמות לייב אקשן. היא רוכבת על פיל ורוקדת עם דמויות האנימציה. במקביל בורחים האריות מגן החיות ורודפים אחריה, עד לעץ חלול ובהמשך לתוך מערה ומאורת ארנבים. לבסוף היא קופצת ממצוק - ואז מתעוררת מחלומה. אליס מספרת על החלום המוזר שלה לאמה, שהעירה אותה.
יחסי הונגריה–ישראל

| יחסי ישראל–הונגריה |
| --- | --- |
ישראל: הונגריה


ישראל: הונגריה
שטח (בקילומטר רבוע)
22,072: 93,028
אוכלוסייה
10,045,600: 9,646,921
תמ"ג (במיליוני דולרים)
509,901: 212,389
תמ"ג לנפש (בדולרים)
50,759: 22,016
משטר
דמוקרטיה פרלמנטרית: רפובליקה
שגרירים
יעקב הדס-הנדלסמן: לוונטה בנקו
אילן מור, שגריר ישראל בהונגריה, מבקר בספרייה הלאומית על שם סצ'ני, נובמבר 2015
כתבי יד יהודיים ותשמישי קדושה בספרייה הלאומית על שם סצ'ני, אפריל 2016
יחסי הונגריה–ישראל הם היחסים הדיפלומטיים שבין ישראל לבין הונגריה. שגרירות ישראל בהונגריה נמצאת בבודפשט ושגרירות הונגריה בישראל נמצאת בתל אביב-יפו.
שגריר ישראל בהונגריה (נכון ל-2021) הוא יעקב הדס-הנדלסמן. שגריר הונגריה בישראל (נכון ל-2021) הוא לוונטה בנקו (Benkő Levente).
היסטוריה

היחסים בין שתי המדינות כוננו לראשונה בשנת 1949. הונגריה פתחה בנציגות רשמית מטעמה יחד עם עוד מדינות בגוש המזרחי כבר בשנת 1952. הונגריה ניתקה את יחסיה עם ישראל בעקבות מלחמת ששת הימים בשנת 1967 והנציגויות ההונגריות בישראל נסגרו.
התחלת הרפורמות של שליט ברית המועצות מיכאיל גורבצ'וב (הגלאסנוסט והפרסטרויקה) תאמו את דעותיו ותפיסותיו של מנהיג הונגריה יאנוש קאדאר. עקב כך נחלשה תלותה של הונגריה בברית המועצות ובכך הונגריה התחילה לכונן יחסים דיפלומטיים עם מדינות המערב, דבר שהוביל לחתימת הסכמים ראשונים ישראל בפעם הראשונה מ-1967 ב-14 בספטמבר 1987 עד לחידוש היחסים הדיפלומטיים עם ישראל בשנת 1989. ישראל והונגריה פתחו במרץ 1987 משרדי אינטרסים בנציגויות זרות שלא בארצן. ישראל פתחה את משרד האינטרס שלה בשגרירות שווייץ בהונגריה והונגריה פתחה את המשרד שלה בשגרירות שוודיה בישראל.
היסטוריה > היחסים כיום

מאז כינון היחסים ועד היום, היחסים בין שתי המדינות מושפעים מאוד מההיסטוריה של יהדות הונגריה ושואת יהודי הונגריה בפרט.
ב-21 באוגוסט 2001 ביקר במזרח אירופה סגן ראש ממשלת ישראל ושר החוץ שמעון פרס. במהלך הביקור נכח פרס בהונגריה ונועד עם נשיא הונגריה פרנץ מדל ועם ראש ממשלת הונגריה ויקטור אורבן.
ב-25 בינואר 2010, ביום הזיכרון הבינלאומי לשואה יצא שר החוץ אביגדור ליברמן לביקור בן 3 ימים בבודפשט. הוא נועד עם ראש ממשלת הונגריה גורדון ביינאי ועם מספר גורמים בכירים במדינה. בביקורו אמר: "הונגריה היא מדינה ידידותית וחשובה שהתייצבה לצד ישראל בכל ההצבעות בעת האחרונה, על דו"ח גולדסטון בעצרת האו"ם ובוועדה לזכויות אדם בז'נבה ובהצבעה על היוזמה השוודית במועצת שרי החוץ של אירופה. בין שתי המדינות שוררים יחסים טובים המתבטאים גם בתחומי הכלכלה והתרבות וחשוב לטפח אותם".
ב-16 בנובמבר 2015 ביקר בישראל שר החוץ ההונגרי פטר סיירטו ואמר כי הונגריה מתנגדת לסימון מוצרים ישראליים שיוצרו מעבר לקו הירוק (ביהודה ושומרון), בניגוד לשאר מדינות באירופה.
בדצמבר 2015 תוכנן לחנוך פסל בדמותו של בלינט הומן, שר הדת והחינוך ההונגרי שקרא לגירוש יהודי הונגריה במהלך השואה בשנת 1944. בפברואר 2016, בעקבות הפגנות כנגד הצגת הפסל, בוטלה הצגתו.
לאחר פיגועי נובמבר 2015 בפריז, אמר גאבור הוזדאר, ראש העירייה ההונגרית סאנטגוטהארד כי "ישראל עומדת מאחורי הפיגועים". בעקבות דבריו, שלח יו"ר מפלגת יש עתיד יאיר לפיד מכתב לראש ממשלת הונגריה ויקטור אורבן הדורש ממנו לגנות את דבריו של הוזדאר.
ב-12 ביולי 2016 נפגשו חברי פרלמנט הונגרים עם יו"ר קבוצת הידידות הפרלמנטרית ישראל-הונגריה, חבר הכנסת ישראל אייכלר והבטיחו לו שיפוץ של 120 בתי עלמין יהודיים בהונגריה.
ב-17 ביולי 2017 בא ראש ממשלת ישראל בנימין נתניהו לביקור רשמי ראשון, מאז חידוש היחסים עם המדינה, של ראש ממשלה ישראלי בהונגריה. ב-18 ביולי נתניהו התקבל בטקס רשמי על ידי ראש ממשלת הונגריה ויקטור אורבן ורעייתו. וב-20 ביולי נפגש נתניהו עם הנשיא יאנוש אדר בארמון הנשיא.
ב-18 ביולי 2018 ביקר אורבן בישראל.
ב-19 במרץ 2019, חנכה הונגריה נציגות סחר דיפלומטית בירושלים, אשר מהווה שלוחה של שגרירות הונגריה בתל אביב.
ב-21 במאי 2020 שוחח שר החוץ ההונגרי פטר סיירטו עם שר החוץ הישראלי גבי אשכנזי ואמר לו כי הונגריה תמשיך לעמוד לצידה של ישראל וכי המתקפות הדיפלומטיות על ישראל נובעות מצביעות פוליטית.
ב-11 במרץ 2021 הגיע ראש ממשלת הונגריה ויקטור אורבן לביקור בירושלים, במהלכו נפגש עם ראש ממשלת צ'כיה אנדריי באביש וראש ממשלת ישראל בנימין נתניהו.
במאי 2021, במהלך מבצע שומר החומות, הטילה הונגריה וטו על החלטה של האיחוד האירופי נגד ישראל. במקביל, כאות לסולידריות עם ישראל הונף דגל ישראל לצד דגל הונגריה בכיכר הגיבורים בבודפשט, שנחשבת לאחת הכיכרות המרכזיות בעיר.
לקריאה נוספת

יוסף גוברין, יחסי ישראל עם ארצות מזרח אירופה, הוצאת מאגנס, 2009
משה יגר, ראשיתו של שירות החוץ 1948–1967, הוצאת כרמל, 2021, עמ' 76–77.
ויוה

|  פרטי הערוץ |
| --- | --- |
 מדינה:  ישראל ישראל
 קטגוריה:  סדרות טורקיות, דרמות מהעולם, טלנובלות, וינטג'
 סוג:  סדרות
 תאריך השקה:  25 באפריל 1999
 בעלות:  חברת NMC
 שפה:  ספרד ספרד ספרדית  ארגנטינה ארגנטינה ספרדית קולומביה קולומביה ספרדית אורוגוואי אורוגוואי ספרדית מקסיקו מקסיקו ספרדית ונצואלה ונצואלה ספרדית ארצות הברית ארצות הברית ספרדית קוריאה הדרומית קוריאה הדרומית קוריאנית קוריאה הצפונית קוריאה הצפונית קוריאנית פורטוגל פורטוגל פורטוגזית ברזיל ברזיל פורטוגזית טורקיה טורקיה טורקית ישראל ישראל עברית
 אזור קליטה:  ישראל
 פורמט תמונה:  HDTV
 זמינות
 חבילה:  HOT • ‏yes • +STING • סלקום tv • פרטנר tv • ‏NEXT TV • ‏FreeTV
 HOT:  ויוה טלנובלות: אפיק 27 + VOD  ויוה איסטנבול: אפיק 28 + SVOD  ויוה פרימיום: אפיק 96 + SVOD  ויוה וינטג': אפיק 95 + SVOD  ויוה לפני כולם: SVOD
 yes:  ויוה טלנובלות: אפיק 35 + VOD  ויוה איסטנבול: אפיק 36 + SVOD  ויוה פרימיום: אפיק 34 + SVOD  ויוה וינטג': אפיק 37 + SVOD  ויוה לפני כולם: SVOD  ויוה בינג': SVOD
 סלקום TV:  ויוה טלנובלות: אפיק 36 + VOD  ויוה איסטנבול: אפיק 37 + SVOD  ויוה פרימיום: אפיק 38 + SVOD ויוה וינטג': אפיק 39 + SVOD ויוה לפני כולם: SVOD  ויוה בינג': SVOD
 פרטנר tv:  ויוה טלנובלות: אפיק 41 + VOD  ויוה איסטנבול: אפיק 42 + SVOD  ויוה פרימיום: אפיק 34 + SVOD  ויוה וינטג': אפיק 35 + SVOD
 
 https://viva.mako.co.il
 
ויוה הוא ערוץ טלוויזיה ישראלי בבעלות של דורי מדיה דרסט. ערוץ ויוה החל את שידוריו ב-25 באפריל 1999 ומשודר ב-HOT, NEXT TV, yes, +STING, פרטנר TV, סלקום tv, ו-FreeTV.
היסטוריה

הערוץ משדר טלנובלות בשפות ספרדית, קוריאנית, עברית, פורטוגזית וטורקית, בליווי כתוביות בעברית. בעקבות האהדה הרבה לה זכו הטלנובלות המשודרות בערוץ בקרב צופיה, בשנת 2000 נערך בערוץ "טקס ויוה 2000", בהנחיית גבריאל קוראדו, שבמהלכו הוזמנו כוכבי הטלנובלות לישראל, והוענקו להם גביעים על תפקידם בטלנובלות שהשתתפו בהן לפי קטגוריות שונות, כגון "פרס לשחקנית הטובה ביותר", שזכתה נטליה אוריירו, "פרס לשחקן הטוב ביותר", שזכה פקונדו ארנה, ו"פרס לטלנובלה הטובה ביותר", שזכתה "בובה פראית", וכן הלאה.
בנוסף לטלנובלות המשודרות בערוץ, הערוץ הפיק גם מספר תוכניות מקור. בשנת 2000 שודר השעשועון "מלכת הלבבות", שבו נדרשו המשתתפות בו לענות על שאלות ידע בנושא הטלנובלות המשודרות בערוץ.
באפריל 2000 יצא לאור לראשונה "ויוה פלוס", ירחון שהוקדש לטלנובלות ואופרות סבון, והודפס בשיתוף פעולה בין ערוץ ויוה וידיעות תקשורת. הירחון נסגר ביוני 2013, לאחר 13 שנות פעילות ו-159 גיליונות.
בשנת 2001 העלה ערוץ ויוה את הטלנובלה העברית הראשונה, "לגעת באושר", שהופקה במיוחד לערוץ ובהזמנתו. הסדרה זכתה לאחוזי צפייה גבוהים ופגעה אף ברייטינג של מהדורות חדשות ערוץ 2. בשנת 2004 הפיק הערוץ תוכנית מקור נוספת בשם "ויוה אל אספניול", שבה השחקן גוסטבו ברמודס (אנ') לימד את צופי הערוץ להגות מילים בספרדית. בהמשך החל הערוץ לשדר ולהפיק את התוכנית "ויוה פלוס מגזין tv", שהייתה סדרת ראיונות עם כוכבי הטלנובלות.
בשנת 2007 החל הערוץ לשדר טלנובלות מקוריאה, כשהראשונה מביניהן הייתה הטלנובלה "סאם סון המתוקה", וכן בשנת 2011 החלו בערוץ לשדר טלנובלות מטורקיה, הראשונה מביניהן הייתה הטלנובלה "מנקשה וחליל".
מדצמבר 2013 עד יולי 2014 שודרה בערוץ ויוה הטלנובלה הישראלית "אניגמה", שהיא הפקת מקור של הערוץ, בשיתוף עם חברת yes. בשנת 2014 החליטו קברניטי הערוץ שבערוץ ויוה ישודרו רק טלנובלות לטיניות ואילו "ויוה פלוס" ישמש כערוץ בין-לאומי שישדר במגוון שפות כמו טורקית וקוריאנית.
החל מיולי 2015 הערוצים "ויוה" ו"ויוה פלוס" משודרים גם ללקוחות "סלקום tv".
החל מיוני 2017 הערוצים "ויוה" ו"ויוה פלוס" משודרים גם ללקוחות פרטנר tv.
החל ממאי 2023 ערוץ "ויוה" ו"ויוה פלוס" זמינים גם בשירות הסטרימינג FreeTV.
ויוה איסטנבול

ב-1 באפריל 2024 ערוץ "ויוה פלוס" שינה את שמו ל"ויוה איסטנבול". ערוץ המשדר 24/7 דרמות טורקיות איכותיות ומצליחות.
הערוץ משודר ב: ב-HOT ו-NEXT TV באפיק 28, ב-yes ו-+STING באפיק 36, ב-פרטנר TV באפיק 42, ב-סלקום tv באפיק 37, וב-FreeTV.
לערוץ מתלווה ספריית SVOD עם דרמות טורקיות אהובות ומצליחות. דרמות טורקיות חדשות כל הזמן.
ספריית SVOD "ויוה איסטנבול" זמינה בתוספת תשלום ללקוחות HOT, NEXT TV, yes, סלקום tv, פרטנר tv, ו-STING+.
בחברת FREETV תוכני הערוץ זמינים בשירות ה-VOD ללא תוספת תשלום.
ויוה לפני כולם

החל משנת 2019 עלתה ספריית SVOD ייעודית אשר מאפשרת צפייה בכל הסדרות מערוץ ויוה וערוץ ויוה פלוס שבוע/שבועיים לפני השידור בערוץ, וגם סדרות בשידור שבועי/יומי אשר זמין רק בספרייה.
החל מ-1 באפריל 2024 ספריית "ויוה לפני כולם" מאפשרת צפייה מוקדמת מכל ערוצי ויוה: איסטנבול, וינטג', פרימיום, טלנובלות.
כל פרק שעולה לשירות זמין בה למשך שבוע ימים ואז עובר לספריית הערוץ.
ספריית ה-SVOD "ויוה לפני כולם" זמינה בתוספת תשלום ללקוחות HOT, yes, סלקום tv, NEXT TV, ו-STING+.